Núm.

119
 17 de novembre del 2021
 39/44
 Article 71.

Dret a indemnització i responsabilitat
1.

Les sancions regulades pels articles següents s’entenen sense perjudici de la responsabilitat civil en què 
pugui incórrer un responsable o un encarregat del tractament pels danys i perjudicis que es causin per 
l’incompliment d’aquesta Llei.

2.

Qualsevol persona que hagi patit danys i perjudicis, materials o immaterials, com a conseqüència d’una 
infracció d’aquesta Llei, té dret a percebre una indemnització del responsable o de l’encarregat del tracta-
ment pels danys i perjudicis soferts.

3.

Qualsevol responsable que participi en l’operació de tractament ha de respondre dels danys i perjudicis 
que ha causat, si aquesta operació no compleix el que disposa aquesta Llei.
Un encarregat del tractament 
únicament ha de respondre dels danys i perjudicis causats pel tractament quan no hagi complert amb les 
obligacions d’aquesta Llei adreçades específicament als encarregats del tractament, o quan hagi actuat al 
marge o en contra de les instruccions del responsable.

4.

Per tal de quedar exempts de responsabilitat, el responsable o l’encarregat del tractament han de de-
mostrar que no són responsables del fet que ha causat els danys i perjudicis.

5.

Quan un o més d’un responsable o un o més d’un encarregat del tractament han participat en la mateixa 
operació de tractament i són declarats responsables del dany o perjudici causat per aquest tractament, la 
seva responsabilitat es pot considerar solidària, sense perjudici d’un eventual dret de repetició.

6.
6.

Les accions judicials en exercici del dret a indemnització s’han de formular davant dels tribunals com-
petents, dins del termini d’un any a comptar de la data de la fermesa de la declaració de la responsabilitat 
del responsable o de l’encarregat del tractament.

7.

Tota persona interessada pot exercir el seu dret a la jurisdicció i accedir a la tutela judicial efectiva, actuant 
contra un responsable o un encarregat del tractament, al Principat d’Andorra si el responsable o l’encarre-
gat del tractament és un òrgan que constitueix l’Administració pública andorrana, inclosos els organismes 
autònoms o entitats parapúbliques o si el responsable del tractament és un privat.

Article 72.

Infraccions
Constitueixen infraccions els actes i les conductes que siguin contraris a aquesta Llei.

1.
1.

Són infraccions considerades molt greus:
 a) El tractament de dades personals que vulneri l’article 5.
 b) El tractament de dades personals sense que es doni alguna de les condicions de licitud del tractament 
que estableix l’article 6.
 c) L’incompliment de les condicions per a la validesa del consentiment que exigeixen els articles 7 i 8.
 d) La utilització de les dades per a una finalitat que no sigui compatible amb la finalitat per a la qual es 
van recollir, sense tenir el consentiment de la persona interessada o una base legal per a això.

e) El tractament de dades personals de les categories a què es refereix l’article 9, sense que concorri al-
guna de les circumstàncies contemplades pel precepte esmentat.

f) L’incompliment dels articles 10 i 11 en relació al tractament de dades personals relatives a condem-
nes i a infraccions penals així com amb finalitats d’arxiu en interès públic, de recerca científica o històri-
ca, o estadístiques.
g) L’omissió del deure d’informar la persona interessada sobre el tractament de les seves dades perso-
nals de conformitat amb els articles 16 i 17.
 h) L’exigència del pagament d’un cànon per facilitar a la persona interessada informació a l’empara dels 
articles 16 i 17, així com qualsevol comunicació relativa al tractament de dades, en correspondència als 
seus drets, excepte en els supòsits permesos per aquesta Llei.

i) L’impediment o l’obstaculització o la no atenció de l’exercici dels drets que estableixen els articles 18, 
19, 20, 21, 22, 24 i 25.
 l
a
r
e
n
e
G
l
l
e
s
n
o
C